Fakta: Disse partier forvalter magten i Grønland - Politik
Politik 05.03.2018 kl. 20:59
Grønlandsk valg Grønland
I den nuværende koalitionsaftale er tre partier i regering.
Siumut (Fremad): Partiet blev stiftet i 1977 og er ideologisk funderet i den socialdemokratiske tankegang. Partiet har siden hjemmestyrets indførelse i 1979 og frem til 2009 haft landsstyreformandsposten og i 30 år domineret grønlandsk politik.
Inuit Ataqatigiit (Folkefællesskabet): Partiet er også kendt som IA og blev etableret som parti i 1978. Grundholdningen er socialistisk, og partiet udgør den yderste venstrefløj i grønlandsk politik.
Partii Naleraq (Pejlemærke): Stiftet i 2014 af den tidligere landsstyreformand Hans Enoksen, der forlod Siumut. Partiet arbejder for en liberalisering af fiskerierhvervet og ser sig selv som beskytter af landets fattigste borgere. Partiet fik tre mandater i landstinget ved sidste valg.
Der er udskrevet valg i Grønland
- Andre partier:
Kalaallit Nunaani Demokraatit (Demokraterne): Demokraterne er et socialliberalt parti, som blev stiftet i 2002. Partiet arbejder for en ansvarlig økonomisk politik. Partiet fik fire mandater ved sidste valg og fordoblede sit mandattal.
Atassut (Samhørighed): Atassut er ikke lige nu repræsenteret i det grønlandske landsting. Partiet blev stiftet i 1978. I det første partiprogram hed det, at samhørigheden med Danmark "tjener den grønlandske befolkning bedst". Atassuts mål var at "modarbejde løsrivelse fra det danske rige".
Kilder: Ina.gl, naalakkersuisut.gl
Grønlands landsstyreformand, Kim Kielsen, har udskrevet valg til Grønlands landsting til afholdes i april.
Kim Kielsen, formand for Grønlands selvstyre, har udskrevet valg til Grønlands landsting.